Diari Oficial de la Generalitat Valenciana


Sumari del DOGV 9916, del 16-08-2024 (2024/8480)

RESOLUCIÓ de 12 d’agost de 2024, per la qual es deleguen determinades competències en els diferents òrgans de la Conselleria.
-----------------------------------------------------------------------------------------------------------------------------

### Dades del document

Número de DOGV
:   9916

Data del DOGV
:   16-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8480

CVE
:   VIOY-R-6774-2195

Data del document
:   12-08-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * Conselleria de Política Territorial, Obres Públiques i Mobilitat
    * reglament intern
    * legislació
    * organització administrativa
    * administració regional
    * competències de l'executiu

Pel Decret 17/2024, de 12 de juliol, del president de la Generalitat, es determinen el nombre i la denominació de les conselleries i les seues atribucions, i la Conselleria de Medi Ambient, Infraestructures i Territori és un dels departaments en els quals s’estructura l’Administració del Consell, i a la qual s’assignen les competències en matèria de medi ambient, prevenció d’incendis, caça, benestar animal, urbanisme i vertebració del territori, obres públiques i transports, ports i aeroports. Esta norma organitzativa ha sigut completada, pel que fa a les secretaries autonòmiques, pel decret 19/2024, de 12 de juliol, del president de la Generalitat, pel qual es determinen les secretaries autonòmiques de l’Administració del Consell. Mitjançant el Decret 81/2024, de 12 de juliol, del Consell, s’establix l’estructura orgànica bàsica de la Presidència i de les conselleries de la Generalitat.

Això ha comportat una nova configuració de l’àmbit competencial del departament i de la seua estructura organitzativa.

Els canvis organitzatius produïts en l’estructura esmentada i la necessitat de dotar de més agilitat la gestió dels assumptes la competència dels quals té assignada la Conselleria de Medi Ambient, Infraestructures i Territori aconsellen, d’acord amb el principi de seguretat jurídica i eficàcia que regix l’actuació de les administracions públiques, delegar determinades competències en els diferents òrgans de la Conselleria i convalidar totes les resolucions i actes administratius emesos pels òrgans de la Conselleria en virtut de la delegació de competències efectuada per la Resolució de 27 de juliol de 2015, de la Conselleria d’Agricultura, Medi Ambient, Canvi Climàtic i Desenvolupament Rural, des del 29 de març de 2024, data de la publicació de la Resolució de 27 de març de 2024, del conseller d’Agricultura, Ramaderia i Pesca, per la qual es deleguen determinades competències en els diferents òrgans de la Conselleria, i que va suposar la revocació de la Resolució de 27 de juliol de 2015, fins al dia de la publicació en el *Diari Oficial de la Generalitat Valenciana*  d’esta resolució.

En virtut d’això, i de conformitat amb el que es disposa en els articles 28 i 63 de la Llei 5/1983, de 30 de desembre, del Consell, i en els articles 9 i 10 de la Llei 40/2015, d’1 d’octubre, de règim jurídic del sector públic,

RESOLC

*Primer. Delegacions en les secretaries autonòmiques de Medi Ambient i Territori i d’Infraestructures i Transports*

Delegar en les persones titulars de les secretaries autonòmiques de Medi Ambient i Territori i d’Infraestructures i Transports l’exercici de les competències següents:

1. La resolució dels recursos de reposició, i la suspensió de l’execució dels actes impugnats, que s’interposen contra els actes dictats per les persones titulars de les direccions generals i de la secretaria autonòmica, en l’exercici de les competències delegades per la persona titular de la Conselleria, amb l’excepció del que es disposa en el resolc tercer, número 5, en relació amb els expedients de responsabilitat patrimonial d’esta conselleria.

2. La declaració de lesivitat dels actes administratius anul·lables dictats per les persones titulars de les direccions generals que en depenen.

3. La resolució dels expedients sancionadors en les matèries pròpies de la competència de les direccions generals que en depenen.

*Segon. Delegació en la Secretaria Autonòmica de Medi Ambient i Territori*

Delegar en la persona titular de la Secretaria Autonòmica de Medi Ambient i Territori l’exercici de les competències següents:

1. La iniciació dels procediments de declaració dels espais naturals protegits i dels procediments d’aprovació o de revisió dels plans d’ordenació dels recursos naturals i dels plans rectors d’ús i gestió dels espais naturals protegits.

2. La iniciació dels procediments de declaració de zones especials de conservació i de zones d’especial protecció per a les aus pertanyents a Xarxa Natura 2000, i dels procediments d’aprovació o revisió de les normes de gestió d’estos espais.

3. L’aprovació de la resolució de delimitacions de forests, d’acord amb la disposició addicional quinta de la Llei 14/2003, de 10 d’abril, de patrimoni de la Generalitat Valenciana, i l’article 33.2 del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

4. L’aprovació de la resolució d’amollonaments de forests, que preveu l’article 36.5 del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

5. La recuperació d’ofici de forests, d’acord amb l’article 23 de la Llei 14/2003, de 10 d’abril, de patrimoni de la Generalitat Valenciana, i la disposició addicional quinta d’esta.

6. La recuperació d’ofici de vies pecuàries, d’acord amb l’article 10.3 de la Llei 3/2014, d’11 de juliol, de la Generalitat, de vies pecuàries de la Comunitat Valenciana.

7. La resolució de la classificació, delimitació, desafectació i modificació del traçat de vies pecuàries, d’acord amb els articles 13.2, 14.3, 17.1 i 19.3 de la Llei 3/2014, de vies pecuàries.

*Tercer. Delegacions en la Subsecretaria*

Delegar en la persona titular de la Subsecretaria  de la Conselleria de Medi Ambient, Infraestructures i Territori l’exercici de les competències següents:

1. La resolució dels recursos de reposició, i la suspensió de l’execució dels actes impugnats, que s’interposen contra els actes dictats per la persona titular de la Subsecretaria i de la Secretaria General Administrativa, en l’exercici de les competències delegades per la persona titular de la Conselleria.

2. La resolució dels recursos d’alçada, i la suspensió de l’execució dels actes impugnats, que corresponguen a la persona titular de la Conselleria, llevat que hagen sigut dictats per la persona titular de la Subsecretaria.

3. La revisió d’ofici dels actes administratius nuls de ple dret que, d’acord amb la normativa vigent, corresponga adoptar a la persona titular de la Conselleria, dictats tant en l’exercici de les competències pròpies com de les delegades.

4. La declaració de lesivitat dels actes administratius anul·lables que, de conformitat amb la normativa vigent, corresponga adoptar a la persona titular de la Conselleria, sempre que no estiguen delegats en un altre òrgan.

5. L’inici o l’admissió a tràmit i la resolució dels procediments instats per a delimitar la responsabilitat patrimonial de l’administració que puguen instar-se per l’actuació dels òrgans adscrits a la Conselleria, i la resolució dels recursos de reposició que s’interposen contra estes resolucions.

6. La resolució dels expedients sancionadors en les matèries pròpies de la competència de la Subsecretaria.

7. La sol·licitud de dictàmens i, en general, la comunicació amb el Consell Jurídic Consultiu de la Comunitat Valenciana, el Comité Econòmic i Social i qualsevol altra institució de la Generalitat.

8. L’exercici de les facultats ordinàries en matèria de contractació administrativa i de dret privat, incloses les fases comptables d’autorització i disposició del gasto, així com l’aprovació de reajustament d’anualitats, la modificació, resolució i altres incidències dels contractes, per als contractes el pressupost base de licitació dels quals no arribe als 5.000.000 d’euros, IVA exclòs, excepte les facultats de contractació que es deleguen en altres òrgans adscrits a la Conselleria.

9. Les facultats ordinàries de contractació en els contractes d’adquisició centralitzada, incloses les fases comptables d’autorització i disposició del gasto, així com l’aprovació del reajustament d’anualitats, la modificació, resolució i altres incidències derivades.

10. L’aprovació i resolució de comandes de gestió i encàrrecs a mitjans propis, així com el reajustament d’anualitats, modificació i altres incidències derivades, incloses les fases comptables d’autorització i disposició del gasto, per a les comandes i els encàrrecs la quantia dels quals no arribe als 5.000.000 d’euros, IVA exclòs.

11. La declaració d’emergència i la tramitació, aprovació i adjudicació de tots els contractes, amb independència de la quantia, que preveu l’article 120 de la Llei 9/2017, de 8 de novembre, de contractes del sector públic, i l’article 5.5 del Reglament (CE) 1370/2007 i 85 de la Llei 16/1987, de 30 de juliol, d’ordenació dels transports terrestres, amb l’ordenació del gasto, l’aprovació del reajustament d’anualitats, si és el cas, i tots els actes i resolucions que corresponga adoptar en el procediment de contractació, i la resolució de totes les incidències que es produïsquen durant la seua execució.

12. La formalització dels contractes administratius i encàrrecs a mitjans propis.

13. La sol·licitud de designació de representant de la Intervenció per a assistir als actes de recepció dels contractes adjudicats per la Conselleria, així com dels encàrrecs a mitjans propis, de conformitat amb el que es preveu en l’article 2 del Decret 31/2024, de 12 de març, del Consell, pel qual es regula la intervenció de la comprovació material de la inversió de fons públics, o la norma que el substituïsca, excepte en aquells supòsits en què esta competència es delegue en altres òrgans adscrits a la Conselleria.

14. Les modificacions de crèdit i pressupostàries que, dins dels límits legals i pressupostaris, siguen competència de la Conselleria, a proposta del departament corresponent o del sector públic que en depenga.

15. La proposta de modificacions de crèdit i pressupostàries que es preveuen en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i en la Llei de pressupostos de la Generalitat.

16. La retenció de crèdit per als fons de caixa fixa.

17. Les resolucions que s’hagen de dictar a conseqüència dels interessos de demora de les obligacions econòmiques d’esta Conselleria, reclamats per les persones interessades d’acord amb l’article 22 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

18. La resolució dels expedients de liquidacions d’IVA i impostos especials.

19. La resolució dels expedients disciplinaris en els termes establits en la normativa en matèria de funció pública, excepte aquelles facultats delegades en altres òrgans adscrits a la Conselleria.

20. La competència per a autoritzar l’assistència a cursos, jornades, conferències i altres activitats formatives, del personal de la Conselleria, que comporten gasto per la seua inscripció i/o assistència, així com la retenció i l’aprovació del gasto.

21. La resolució de les convocatòries per a la provisió de llocs per lliure designació, d’acord amb l’article 115.1 de la Llei 4/2021, de 16 d’abril, de la Generalitat, de la funció pública valenciana, així com el cessament en els llocs de treball obtinguts pel procediment de lliure designació, d’acord amb l’article 116.5 de la llei esmentada.

22. La proposta d’adscripció provisional a llocs de treball la forma de provisió dels quals siga la de lliure designació, d’acord amb el que es disposa en l’article 120.3 de la Llei 4/2021, de 16 d’abril, de la Generalitat, de la funció pública valenciana.

23. El nomenament i cessament del personal eventual de la Conselleria, d’acord amb el que es disposa en l’article 20.4 de la Llei 4/2021, de 16 d’abril, de la Generalitat, de la funció pública valenciana.

24. La formalització, firma i modificació de contractes d’alta direcció del personal adscrit a la Conselleria, que es preveuen en el Decret llei 6/2021, d’1 d’abril, del Consell, o la normativa similar que s’aprove en avant.

25. Els actes resolutoris corresponents a l’autorització de l’ús privatiu de béns immobles de domini públic i patrimonials afectes a la Conselleria de Medi Ambient, Infraestructures i Territori, i, en general, les propostes, tràmits i resolucions que hagen de fer-se en matèria de gestió patrimonial, segons el que es disposa en la Llei 14/2003, de 10 d’abril, de patrimoni de la Generalitat Valenciana, a la conselleria competent en matèria de patrimoni.

26. Els arrendaments d’espais o locals per a la celebració de fires, certàmens, exposicions, proves selectives i altres esdeveniments similars, quan la duració d’estos no excedisca sis mesos improrrogables.

27. La incoació, els actes de tràmit i l’aprovació, amb l’autorització prèvia del Consell, dels expedients de rescabalament per enriquiment injust de l’àmbit de la Conselleria, inclòs el tancament de l’expedient.

28. L’aprovació del quadro de preus de les expropiacions forçoses, així com les resolucions que es dicten en totes les fases del procediment d’expropiació, actes prèvies, actes d’ocupació i determinació del preu just, sense perjuí d’actuar com a representant de l’Administració la persona nomenada a este efecte.

29. Les autoritzacions de gastos per a atendre els derivats de les expropiacions necessàries per a l’execució dels projectes i abonaments que legalment corresponga, així com les resolucions en els expedients expropiatoris o de l’activitat mateixa de l’Administració en el si d’estos expedients.

30. L’autorització a través de l’Advocacia de la Generalitat per a la interposició de recursos i reclamacions, en tota classe de processos que afecten les expropiacions, que es tramiten en la Conselleria de Medi Ambient, Infraestructures i Territori en via administrativa i judicial, tant de caràcter ordinari com extraordinari, així com la personació i defensa, en tota classe de processos que es dirigisquen contra la Conselleria en matèria d’expropiació forçosa.

31. La resolució dels requeriments que, a l’empara del que establix l’article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga al titular de la Conselleria quant a les facultats l’exercici de les quals es delega en esta resolució.

32. La resolució dels expedients de reconeixement de drets i de fons extrapressupostaris.

33. Les actuacions necessàries per a la gestió del patrimoni de la Generalitat adscrit a la Conselleria.

*Quart. Delegacions en les direccions generals*

Delegar en les persones titulars de les direccions generals l’exercici de les competències següents:

1. Els actes relatius a la tramitació, aprovació i resolució de les ordes d’execució als ens instrumentals adscrits a la Conselleria.

2. L’orde d’iniciació i retenció de crèdit dels expedients d’expropiació forçosa en les matèries de la seua competència.

3. La formulació del requeriment previ a la interposició del recurs contenciós administratiu regulat en l’article 44 de la Llei 29/1998, de 13 de juliol, reguladora de la jurisdicció contenciosa administrativa.

*Quint. Delegacions en els òrgans directius*

Delegar en la persona titular de la Subsecretaria i les direccions generals, en l’àmbit de les respectives matèries i en els corresponents programes pressupostaris, l’exercici de les competències següents:

1. L’aprovació definitiva d’estudis, avantprojectes i projectes en l’àmbit de les respectives matèries.

2. L’orde d’iniciació i retenció de crèdit dels expedients de contractació administrativa i encàrrecs a mitjans propis.

3. El nomenament de la persona responsable del contracte, a qui correspondrà la conformitat de les factures o dels documents justificatius de valor equivalent i de les certificacions d’obra; del director o de la directora facultativa de l’obra o del treball, i del coordinador o de la coordinadora en matèria de seguretat i salut durant l’elaboració dels projectes d’obres o l’execució d’estos, així com del representant de l’administració en la seua recepció, en relació amb les obres o els treballs que es duguen a terme amb càrrec als respectius programes pressupostaris.

4. L’aprovació dels programes de treball i dels plans de seguretat i salut en el treball d’acord amb el que s’establix en l’article 7 del Reial decret 1627/1997, de 24 d’octubre, o la norma que el substituïsca, així com l’acceptació del pla de gestió de residus de la construcció, regulats pel Reial decret 105/2008, d’1 de febrer, o la norma que el substituïsca, en relació amb aquelles obres o treballs que es realitzen amb càrrec als respectius programes pressupostaris.

5. Les resolucions autoritzant l’abonament a compte per materials apilats o instal·lacions i equips, de conformitat amb la normativa en matèria de contractació administrativa.

6. La contractació menor dels capítols II i VI dels corresponents programes pressupostaris, incloses les diferents fases d’ordenació del gasto i la sol·licitud de designació de representant de la Intervenció per a assistir als actes de recepció d’estos contractes, de conformitat amb el que es preveu en l’article 2 del Decret 31/2024, de 12 de març, del Consell, pel qual es regula la intervenció de la comprovació material de la inversió de fons públics, o la norma que el substituïsca.

7. La devolució de les garanties i dels avals constituïts a favor de la Conselleria en tots els expedients de contractació i de subvencions, en l’àmbit dels corresponents programes pressupostaris.

8. L’adopció dels actes administratius que s’hagen de dictar en execució de resolucions judicials que afecten la Conselleria, en el marc de les respectives competències.

9. Aprovació de la certificació final de les obres executades i de la liquidació del contracte.

10. La resolució dels expedients de devolució d’ingressos.

11. La resolució dels expedients de reintegrament per pagaments indeguts.

12. La resolució dels expedients de devolució de fiances d’expedients diferents dels de l’àmbit de la contractació o subvencions públiques.

13. La resolució i concessió de transferències, subvencions i ajudes, incloses les diferents fases d’ordenació del gasto, amb càrrec als capítols IV i VII dels respectius programes pressupostaris, així com les facultats relatives a la modificació, revocació, reintegrament, minoració, reajustament de les anualitats i l’aprovació dels justificants, devolució d’avals i altres garanties derivades d’estos, llevat que la persona titular de la Conselleria, en les corresponents bases reguladores, establisca una altra cosa.

14. L’obertura del període d’informació reservada previ a la iniciació dels procediments disciplinaris, que afecten el personal adscrit al seu centre directiu.

*Sext. Delegació en la persona titular de la direcció general amb competències en matèria d’urbanisme*

Delegar en la persona titular de la direcció general amb competències en matèria d’urbanisme l’exercici de les competències següents:

1. Dictar la resolució prèvia a l’aprovació del planejament urbanístic en els supòsits de minoració d’estàndards que es preveuen en l’annex IV del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, o la norma que el substituïsca.

2. Requerir i impulsar la redacció i tramitació del planejament municipal, així com exercir la potestat de subrogació que es preveu en els articles 44.3.f i 70.1 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, o la norma que el substituïsca.

*Sèptim. Delegació en la persona titular de la direcció general amb competències en matèria de qualitat i educació ambiental*

Delegar en la persona titular de la direcció general amb competències en matèria de qualitat i educació ambiental la potestat sancionadora atribuïda per les lleis sectorials en matèria de residus, control de la contaminació, protecció del medi ambient atmosfèric, intervenció administrativa ambiental i canvi climàtic.

Octau. *Delegació en la persona titular de la direcció general amb competències en matèria d’infraestructures*

Delegar en la persona titular de la direcció general amb competències en matèria d’infraestructures l’exercici de les competències següents:

1. L’aprovació dels mapes estratègics de soroll i dels plans d’acció en matèria de contaminació acústica en relació amb les infraestructures viàries la competència de les quals siga autonòmica, descrits en el Decret 104/2006, de 14 de juliol, del Consell, de planificació i gestió en matèria de contaminació acústica.

2. La imposició de sancions per infraccions molt greus, d’acord amb el que es disposa en l’article 46.1.b de la Llei 6/1991, de 27 de març, de carreteres de la Comunitat Valenciana.

*Nové. Delegació en la persona titular de la direcció general amb competències en matèria de costes, ports i aeroports*

Delegar en la persona titular de la direcció general amb competències en matèria de costes, aeroports i ports l’exercici de les competències següents:

1. Atorgar autoritzacions i concessions en els ports dependents de la Generalitat quan no requerisca l’adscripció de domini públic marítim-terrestre estatal, així com resoldre les incidències que es produïsquen.

2. La imposició de les sancions per als supòsits d’infraccions molt greus, en una quantia inferior a 1.000.000 d’euros, d’acord amb el que es disposa en l’article 117.1.b de la Llei 2/2014, de 13 de juny, de ports de la Generalitat.

3. Les resolucions sobre autorització d’obertura de centres de busseig i les modificacions i extinció de l’autorització, que preveuen els articles 4, 6 i 7 de l’annex II del Decret 10/2003, de 4 de febrer, del Consell, pel qual s’aprova el reglament pel qual es regixen els centres de busseig de la Comunitat Valenciana.

4. L’exercici de les facultats d’inspecció, comprovació i control en el compliment del que s’establix en el Decret 114/2015, de 24 de juliol, del Consell, pel qual es regula el control administratiu de l’activitat d’arrendament d’embarcacions d’esbargiment, o la disposició que el substituïsca.

*Dècim. Delegació en la persona titular de la direcció general amb competències en matèria de transports i logística*

1. La presidència del Fòrum de la Mobilitat de la Comunitat Valenciana, al qual es referix l’article 20 de la Llei 6/2011, d’1 d’abril, de la Generalitat, de mobilitat de la Comunitat Valenciana.

2. La presidència del Consell del Taxi, segons el que es preveu en l’article 3.1.a del Decret 61/2014, de 17 d’abril, del Consell, pel qual es regula el Consell del Taxi a la Comunitat Valenciana.

3. L’aprovació dels mapes estratègics de soroll i dels plans d’acció en matèria de contaminació acústica en relació amb les infraestructures ferroviàries la competència de les quals siga autonòmica, descrits en el Decret 104/2006, de 14 de juliol, del Consell, de planificació i gestió en matèria de contaminació acústica.

4. L’aprovació dels plans de mobilitat que, d’acord amb el que s’establix en la Llei 6/2011, d’1 d’abril, de la Generalitat, de mobilitat de la Comunitat Valenciana, haja d’aprovar la conselleria competent en matèria de transport.

5. L’aprovació dels projectes de servici públic i la designació de la persona encarregada de la direcció del servici, segons el que es disposa en l’article 32 de la Llei 6/2011, d’1 d’abril, de la Generalitat, de mobilitat de la Comunitat Valenciana.

6. La modificació dels contractes de servici públic a què es referix l’article 34 de la Llei 6/2011, d’1 d’abril, de la Generalitat, de mobilitat de la Comunitat Valenciana, inclosa l’adequació que convinga efectuar-se a les compensacions abonades a l’operador.

7. La imposició de sancions per infraccions molt greus, segons el que estipula l’article 107 de la Llei 6/2011, de mobilitat de la Comunitat Valenciana.

8. L’exercici de les facultats de concessió d’autoritzacions en zones de domini públic i de protecció d’infraestructures de transport de la Generalitat establides en el capítol III del títol III de la Llei 6/2011, d’1 d’abril, de mobilitat de la Comunitat Valenciana.

*Onzé. Delegacions en la Secretaria General Administrativa*

Delegar en la persona titular de la Secretaria General Administrativa l’exercici de les competències següents:

1. Les relatives a la gestió dels gastos de personal, inclosos els documents administratius i de gestió que siguen necessaris per a la preparació i l’execució d’estos gastos, així com dels interessos de demora que es puguen produir.

2. Les resolucions sobre reconeixement d’obligacions i aprovació i disposició de gastos de la seua competència imputables als seus programes pressupostaris, tramitats per bestreta de caixa fixa.

3. El reconeixement d’obligacions i la proposta de pagament dels expedients de gasto imputables al programa pressupostari de la subsecretaria.

4. Les relatives a la gestió de les altes, les baixes o les modificacions de l’inventari de béns mobles de la Conselleria.

*Dotzé. Delegacions en les subdireccions generals*

Delegar en les persones titulars de les subdireccions generals l’exercici de les competències següents:

1. Les resolucions sobre reconeixement d’obligacions i aprovació i disposició de gastos de la seua competència imputables als seus programes pressupostaris, tramitats per bestreta de caixa fixa.

2. Les resolucions sobre reconeixement d’obligacions i aprovació i disposició dels gastos de la seua competència imputables als seus programes pressupostaris.

*Tretzé. Delegacions en les direccions territorials*

Delegar en les persones titulars de les direccions territorials de la Conselleria l’exercici de les competències següents:

1. La contractació menor, incloses les diferents fases de l’ordenació de gasto, que tinguen com a finalitat satisfer directament necessitats de les direccions territorials o dels centres que en depenen.

2. L’aprovació dels justificants necessaris derivats de qualsevol expedient de contractació i de subvencions la tramitació de les quals els corresponga.

3. La iniciació dels procediments sancionadors quan es tracte d’infraccions molt greus tipificades com a tals en la Llei 6/1991, de 27 de març, de carreteres de la Comunitat Valenciana.

4. La iniciació dels procediments sancionadors per infraccions molt greus tipificades com a tals en la Llei 6/2011, d’1 d’abril, de mobilitat de la Comunitat Valenciana.

5. L’obertura del període d’informació reservada previ a la iniciació dels procediments disciplinaris, que afecten el personal adscrit a la direcció territorial.

*Catorzé. Delegació en les direccions dels servicis d’infraestructures públiques de les direccions territorials*

Delegar en les persones titulars de les direccions dels servicis d’infraestructures públiques de les direccions territorials l’exercici de les competències següents:

1. Les facultats de concessió d’autoritzacions, permisos i llicències, en les zones de domini públic, de protecció i de reserva de les carreteres de la Generalitat, establides en el títol VIII de la Llei 6/1991, de 27 de març, de carreteres de la Comunitat Valenciana, excepte les autoritzacions per a les instal·lacions d’estacions i àrees de servici, l’exercici de les quals es delega en la persona titular de la direcció general amb competència en matèria d’infraestructures i projectes urbans.

*Quinzé. De la revocació i l’avocació*

1. Esta delegació de competències podrà ser revocada en qualsevol moment per l’òrgan delegant, de conformitat amb el que s’establix en l’article 63.5 de la Llei 5/1983, de 30 de desembre, del Consell, i en l’article 9.6 de la Llei 40/2015, d’1 d’octubre, de règim jurídic del sector públic.

2. La persona titular de la Conselleria de Medi Ambient, Infraestructures i Territori podrà reclamar per a si el coneixement dels assumptes compresos en la delegació de competències a què es referix esta resolució, en els termes que es preveuen en l’article 10 de la Llei 40/2015, d’1 d’octubre.

*Setzé. Exercici de les competències delegades*

1. Les resolucions administratives que s’adopten en l’exercici de les competències delegades per esta resolució hauran d’indicar expressament esta circumstància mitjançant la menció d’esta resolució i de la seua data de publicació en el *Diari Oficial de la Generalitat Valenciana*, en compliment del que es preveu per l’article 9.4 de la Llei 40/2015, d’1 d’octubre, de règim jurídic del sector públic, i es consideraran dictades per l’òrgan delegant.

2. Excepte autorització expressa d’una llei, les competències exercides per delegació no podran ser objecte de delegació en un altre òrgan.

*Desseté. Suplència*

1. En cas d’absència, vacant o malaltia de la persona titular d’alguna de les direccions generals, les competències delegades en esta les exercirà la persona titular de la secretaria autonòmica de la qual depenga la direcció general afectada, amb les excepcions previstes en este apartat.

2. En cas d’absència, vacant o malaltia de la persona titular d’alguna de les secretaries autonòmiques, les competències delegades en esta les exercirà la persona titular de la corresponent direcció general amb competències en la matèria objecte de delegació.

3. Si concorre simultàniament el supòsit d’absència, vacant o malaltia tant de la persona titular de la secretaria autonòmica com de la persona titular de la direcció general amb competències en la matèria objecte de delegació, les competències delegades en estes les exercirà la persona titular de la Subsecretaria.

4. En cas d’absència, vacant o malaltia de la persona titular de la Subsecretaria, les competències delegades en esta les exerciran les persones titulars de les secretaries autonòmiques per este orde:

> > 4.1. Secretaria Autonòmica de Medi Ambient i Territori.

> > 4.2. Secretaria Autonòmica d’Infraestructures i Transports.

5. En cas d’absència, vacant o malaltia de la persona titular de la Secretaria General Administrativa, les competències delegades en esta les exercirà la persona titular de la Subsecretaria.

6. En cas d’absència, vacant o malaltia de la persona titular d’una subdirecció general, les competències delegades les exercirà la persona titular de la direcció general.

7. De conformitat amb el que s’establix en l’article 13.1 de la Llei 40/2015, d’1 d’octubre, de règim jurídic del sector públic, en les resolucions i les actes que es dicten mitjançant suplència es farà constar esta circumstància i s’especificarà el titular de l’òrgan en la suplència del qual s’adopten i qui efectivament està exercint esta suplència.

*Dihuité. Convalidació*

Queden convalidades totes les resolucions i actes administratives emeses pels òrgans d’esta Conselleria en virtut de la delegació de competències efectuada per la Resolució de 27 de juliol de 2015, de la Conselleria d’Agricultura, Medi Ambient, Canvi Climàtic i Desenvolupament Rural, des del 29 de març de 2024, data de la publicació de la Resolució de 27 de març de 2024, del conseller d’Agricultura, Ramaderia i Pesca, per la qual es deleguen determinades competències en els diferents òrgans de la Conselleria i que va suposar la revocació de la Resolució de 27 de juliol de 2015, fins al dia de la publicació en el *Diari Oficial de la Generalitat Valenciana*  d’esta resolució.

*Denové. Revocació de les delegacions de competències efectuades*

Queden revocades les delegacions de competències efectuades per les resolucions de 23 de juliol de 2019 (DOGV 8600, 26.07.2019) i de 31 de març de 2020 (DOGV 8778, 01.04.2020) del conseller de Política Territorial, Obres Públiques i Mobilitat, sobre delegació de competències en determinats òrgans de la Conselleria.

*Vinté. Efectes*

Esta resolució tindrà efecte des de l’endemà de publicar-se en el *Diari Oficial de la Generalitat Valenciana*.

  

València, 12 d'agost de 2024

Vicente Martínez Mus

Conseller de Medi Ambient, Infraestructures i Territori